**7. D**

**7. teden (4. 5.−8. 5.)**

*Dragi učenci,*

*upam, da je za vami brezskrben teden in da ste se lahko spočili od šolskega dela. Trenutno vse kaže na to, da boste šolsko leto zaključili z učenjem in ocenjevanjem na daljavo. Naslednji teden boste vsi pridobili eno pisno oceno, ko boste pisali spis. Do zdaj smo se že 2 tedna ukvarjali z mladinskim romanom Elvis Škorc, genialni štor. Nazadnje ste pisali preverjanje, in sicer spis po navodilih. Spise sem pregledala in za vsakogar zapisala povratno informacijo, ki jo boste prejeli po e-pošti.*

**Sreda in četrtek**

Po pošti si dobil povratno informacijo o spisu, ki si ga napisal. Dobro jo poglej, razmisli in napiši popravo oz. izboljšaj svoj spis, saj ti bo prišlo prav naslednji teden, ko bo šlo za oceno.

**Četrtek in petek**

Pri pisanju spisa ste napravili kar nekaj pravopisnih napak. Največkrat vam je manjkala vejica, včasih vam jo zagode tudi velika začetnica, zato boste v teh dveh dneh naredili nekaj vaj za vejico in nekaj za veliko začetnico.

Pojdi na spodaj navedeno spletno stran:

<https://interaktivne-vaje.si/slovenscina_ps/skladnja_6_9r.html>

izberi poglavje **ODVISNIKI IN VEJICE** in reši 1. in 2. vajo.

(Odvisnikov sicer še nismo jemali, ste pa v 6. razredu spoznali »razmerja v povedi«: časovno, vzročno … in pravila postavljanja vejice. Za vas je pomembno, da pravilno postavite vejice.)

Po 5 pravilnih rešitev prepiši v zvezek in mi jih pošlji na mail.

Pojdi na spodaj navedeno spletno stran

<https://interaktivne-vaje.si/slovenscina_ps/pravopis_6_9r_3.html>

izberi in reši obe poglavji **POPRAVI NAPAKE** (velika začetnica).

Prijeten popočitniški teden vam želim.

Jana Stančič